CELEX: 32016D2322
Language: sl
Date: 2016-12-19 00:00:00
Title: Izvedbeni sklep Komisije (EU) 2016/2322 z dne 19. decembra 2016 glede oblike izjave o dokončanju recikliranja ladje, kot jo zahteva Uredba (EU) št. 1257/2013 Evropskega parlamenta in Sveta o recikliranju ladij (Besedilo velja za EGP )

20.12.2016   
               
               
                  SL
               
               
                  Uradni list Evropske unije
               
               
                  L 345/117
               
            IZVEDBENI SKLEP KOMISIJE (EU) 2016/2322
      z dne 19. decembra 2016
      glede oblike izjave o dokončanju recikliranja ladje, kot jo zahteva Uredba (EU) št. 1257/2013 Evropskega parlamenta in Sveta o recikliranju ladij
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (1) ter zlasti točke (b) člena 13(3) Uredbe,
      ob upoštevanju naslednjega:
      
                  (1)
               
               
                  Uredba (EU) št. 1257/2013 določa zahteve za podjetja za recikliranje ladij, obrate za recikliranje ladij ter upravljavce obratov za recikliranje ladij glede recikliranja ladij, ki plujejo pod zastavo države članice Evropske unije.
               
            
                  (2)
               
               
                  V skladu s členom 13(2)(c) Uredbe (EU) št. 1257/2013 mora upravljavec obrata za recikliranje ladij v 14 dneh po datumu dokončanja popolnega ali delnega recikliranja v skladu z načrtom za recikliranje ladje poslati izjavo o dokončanju upravi, ki je izdala potrdilo o pripravljenosti za recikliranje. Oblika izjave o dokončanju mora biti v skladu z Dodatkom 7 k Mednarodni konvenciji o varnem in okolju prijaznem recikliranju ladij, sprejeti 15. maja 2009 v Hongkongu (v nadaljnjem besedilu: Konvencija iz Hongkonga).
               
            
                  (3)
               
               
                  V skladu s členom 3(6) Uredbe (EU) št. 1257/2013 „recikliranje ladij“ pomeni dejavnost popolnega ali delnega razstavljanja ladje. Izjava o dokončanju recikliranja je zato potrebna v primeru delnega razstavljanja. Oblika izjave o dokončanju se nanaša na en obrat za recikliranje ladij. V primeru, da razstavljanje ene ladje poteka v več obratih, je za vsak obrat v tem postopku potrebna ločena izjava o dokončanju.
               
            
                  (4)
               
               
                  Ukrepi iz tega sklepa so v skladu z mnenjem odbora za uredbo o recikliranju ladij, ustanovljenega s členom 25 Uredbe (EU) št. 1257/2013 –
               
            SPREJELA NASLEDNJI SKLEP:
      Člen 1
      Izjave o dokončanju recikliranja ladje, kot jih zahteva člen 13(2)(c) Uredbe (EU) št. 1257/2013, so v skladu z obliko, določeno v Prilogi k temu sklepu.
      Člen 2
      Ta sklep začne veljati dvajseti dan po objavi v Uradnem listu Evropske unije.
      
         V Bruslju, 19. decembra 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 330, 10.12.2013, str. 1.
      
         PRILOGA
         
            
         Besedilo slike
         
            IZJAVA O DOKONČANJU RECIKLIRANJA LADJE
            na podlagi Uredbe (EU) št. 1257/2013 Evropskega parlamenta in Sveta o recikliranju ladij
            Ta dokument je izjava o dokončanju recikliranja ladje za
            (ime ladje, ko je bila sprejeta v recikliranje/ob odjavi registracije)
            Podatki o ladji, sprejeti v recikliranje
            Razpoznavna številčna ali črkovna oznaka
            Pristanišče registracije
            Bruto tonaža
            Številka IMO
            Ime in naslov lastnika ladje
            Identifikacijska številka IMO registriranega lastnika ladje
            Identifikacijska številka IMO družbe
            Datum izdelave
            TO POTRJUJE:
            da je bila ladja reciklirana v skladu z načrtom za recikliranje ladje ter Uredbo (EU) št. 1257/2013 Evropskega parlamenta in Sveta:
            (ime in kraj odobrenega obrata za recikliranje ladij)
            in da je bilo recikliranje ladje v skladu z Uredbo (EU) št. 1257/2013 dokončano dne
            (dd/mm/llll)
            (datum dokončanja)
            Izdana v ,
            (kraj izdaje izjave o dokončanju)
            dne (dd/mm/llll)
            (datum izdaje)
            (podpis upravljavca ali pooblaščenega zastopnika obrata za recikliranje ladij)